**Nominasjonsprosess fylkestingsvalget i Viken Ap 2019:**

1. Fylkespartiene sender brev til alle kommunepartier, lag, kvinnepolitiske nettverk, AUF-lag og samarbeidskomiteene hvor disse bes fremme forslag på kandidater til fylkestingslista for Viken fylkeskommune 2019.
2. Samtidig sender fylkespartiene brev til nåværende fylkestingsrepresentanter med forespørsel om de ønsker å bli vurdert for en ny periode.

c) Innen **1. september 2018** sender fylkespartiene sine forslag med CV til den felles  
 nominasjonskomitéen for Viken Arbeiderparti, som behandler disse.

d) Innen **15. oktober 2018** skal nominasjonskomiteen i Viken Arbeiderparti sende ut sitt   
 foreløpige forslag til valgliste for fylkestingsvalget 2019 på høring til alle   
 organisasjonsenheter. Dette gjøres praktisk av de tre fylkespartiene.

e) Innen **23. november 2018** sender den enkelte organisasjonsenhet sin uttalelse til den  
 felles nominasjonskomiteen via sitt fylkesparti.

f) Den felles nominasjonskomiteen sender sitt endelige listeforslag ut til   
 organisasjonsenhetene innen **15. desember 2018**. Dette gjøres via fylkespartiene.

g) Den endelige oppsetting av fylkestingslista foregår på nominasjonsmøtet som holdes

**12. januar 2019.**

Nominasjonsmøtet er identisk med representantskapet for Viken Arbeiderparti.

**Programprosess fylkestingsvalget i Viken Ap 2019:**

Programkomiteen starter sitt arbeid i juni 2018. Programkomiteen organiserer selv arbeidet slik de finner det hensiktsmessig, og meddeler fylkespartiene tidsfrister for utkast og innspill fra organisasjonen innen 1. juli. Fristene skal være hensiktsmessige og samsvare med fristene i nominasjonsprosessen. Fylkeskontorene bekjentgjør fristene for organisasjonen.

Fylkespartikontorene stiller sekretærressurser til disposisjon for programkomiteen. Programkomiteen bør gjennomføre prosess der partiorganisasjonen blir grundig involvert, og organisasjoner og andre aktører blir lyttet til.

**Programmet vedtas 12. Januar**